hu en en hu hu hu hu hu hu hu hu hu hu hu hu hu en hu hu hu hu en hu hu hu hu hu hu en hu hu hu hu hu hu hu hu en hu hu hu en en en en eu en nl de hu en de en en hu hu pt hu hu en hu en en en fr en en en
“Számomra nagyon fontos, hogy szavazzak az európai választásokon” – (English) Inclusion Europe
by Angelika Hild · 31st január 2019
2019-ben a fő témánk a májusi európai parlamenti választás.
Arról beszélünk, hogyan tegyük hozzáférhetővé a szavazást az értelmi fogyatékossággal élő emberek és családtagjaik számára. És arról, miért fontos a szavazás.
Minden hónapban interjút készítünk valakivel, a „Szavazati jog Bajnokai” közül. Ők olyan emberek, akik visszakövetelik a választójogukat, politikusokkal tárgyalnak a szavazás hozzáférhetőségéről és akik arra bíztatnak másokat, hogy menjenek el szavazni.
A Szavazati jog Bajnoka januárban Bercse László.
Bercse László az Inclusion Europe elnökségi tagja és az Európai Önérvényesítő Platform egyik vezetője. Magyarországi tagszervezetünk, az ÉFOÉSZ munkatársaként régóta dolgozik a választójogért és az akadálymentes választásokért.
Te rendelkezel a választójoggal. Viszont ismersz embereket, akik nem szavazhatnak. Mesélnél erről bővebben?
Magyarországon, ha valaki gondnokság alá kerül, a bíróság arról is dönt, hogy az illető megtarthatja-e a választójogát vagy sem.
A legtöbb ember, aki gondnokság alá kerül, elveszti a választójogát.
Több önérvényesítőt is ismerek, akik nagyon szomorúak, amiért nem szavazhatnak.
Nemrég egy önérvényesítő konferencián az egyikük azt mondta: „Ez olyan érzés, mintha mi nem lennénk olyan fontosak, mint mások. Másodlagos állampolgárnak érzem magam.”
Egy másik önérvényesítő pedig ezt mondta: „Nagyon várom már a pillanatot, amikor elmehetek szavazni, és részben én is dönthetek arról, ami velem fog történni a jövőben.”
Amikor elmész szavazni, milyen problémákkal szembesülsz? És mik azok a dolgok, amik jól működnek?
Azt előrelepésnek tartom, hogy a Választási Irodától lehet igényelni könnyen érthető leírást a szavazás menetéről.
Ami nagyon hiányzik, hogy a pártok programja nem könnyen érthető. Ha lenne ilyen, akkor könnyebben tudnánk tájékozódni és eldönteni, hogy kire szavazzunk.
A szavazólapokat is könnyen érthetővé kellene tenni.
Az ÉFOÉSZ nemrég készített egy könnyen érthető kiadványt az európai parlamenti választásokról. Milyen témákról szól ez a kiadvány? Részt vettél ennek a kiadványnak az elkészítésében? Ha igen, hogyan?
Szerintem ez egy nagyon jó kiadvány!
A kiadvány könnyen érthetően magyarázza el: Mi az Európai Parlament? Miért fontos az európai parlamenti választás? Hogyan kell szavazni? Mit várunk el a politikusoktól, ha megválasztják őket?
Az egyik elvárásunk az, hogy minden értelmi fogyatékossággal élő ember gyakorolhassa a választójogát. A választójog elvétele helyett segíteni kell minket, hogy tudjunk szavazni!
Az önérvényesítő csoporttal sokat beszéltünk a választójogról. Én is elmondtam a véleményemet. A végén Sallai Ilona kollégám összegyűjtötte és beleírta a kiadványba az önérvényesítők véleményét. Ilona is önérvényesítő, együtt dolgozunk az ÉFOÉSZ Központban.
A kiadványt magyar nyelven itt lehet elolvasni.
Az ÉFOÉSZ tervez egy kampányt, ami az értelmi fogyatékossággal élő emberek korlátozott választójogáról szól. Mit akar elérni az ÉFOÉSZ ezzel a kampánnyal? Te hogyan fogsz ebben részt venni?
A kampányt már el is kezdtük tavaly évvégén.
A kampánnyal a politikusokat szeretnénk meggyőzni, hogy minden értelmi fogyatékossággal élő ember szavazhasson.
Mások figyelmét is szeretnénk arra felhívni, hogy a mostani helyzet nem igazságos. Hiszen az értelmi sérült emberek is ugyanolyan állampolgárok, mint akárki más.
Ehhez a közösségi médiát és az újságírók segítségét vesszük igénybe.
Konferenciákat és beszélgetéseket szervezünk a választójogról.
Emellett folyamatosan tárgyalunk a politikusokkal is.
Én is részt veszek az események szervezésében és képzést is tartok a társaimnak a szavazati jogról. Rendszeresen nyilatkozok a médiának is ebben a témában.
Számodra miért fontos, hogy szavazz az európai parlamenti választásokon?
Számomra nagyon fontos, hogy szavazzak az európai választásokon. Nekem számít az, hogy ki fog engem képviselni az Európai Parlamentben.
Szeretném, ha az Európai Parlament olyan döntéseket hozna, amik nekem és más fogyatékossággal élő embereknek is jók.
Tags: European elections 2019Voting championsVoting Rights
You may also like...
(English) “More roles must be written for people with intellectual disabilities!”
(English) “I can help other people be happy”
(Deutsch) „Diese Art der Inklusion sollte überall in Europa Schule machen“
Next story (English) New video: #LetUsVote
Previous story (English) New: Overview on the European Solidarity Corps
Vegyen részt a munkánkban
© 2015 Inclusion Europe. All rights reserved.